62019TJ0517_INF
Rozsudok Všeobecného súdu (deviata komora) z 1. septembra 2021 –Homoki/Komisia
(vec T‑517/19) (
1
)
„Prístup k dokumentom – Nariadenie (ES) č. 1049/2001 – Záverečná správa z vyšetrovania OLAF‑u týkajúceho sa realizácie investičného projektu pouličného osvetlenia v Maďarsku – Zamietnutie prístupu – Výnimka vzťahujúca sa na ochranu účelu inšpekcií, vyšetrovania a kontroly – Výnimka vzťahujúca sa na ochranu obchodných záujmov tretej osoby – Výnimka vzťahujúca sa na ochranu súkromia a integrity jednotlivca – Ochrana osobných údajov“
1.
Žaloba o neplatnosť – Akty, ktoré možno napadnúť žalobou – Pojem – Rozhodnutie o zamietnutí pôvodnej žiadosti o prístup k dokumentom inštitúcie – Vylúčenie
(článok 263 ZFEÚ; nariadenie Európskeho parlamentu a Rady č. 1049/2001, článok 8)
(pozri body 19, 20)
2.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Povinnosť odôvodnenia – Rozsah
(nariadenie Európskeho parlamentu a Rady č. 1049/2001, článok 4)
(pozri body 47 – 50)
3.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Zamietnutie prístupu – Možnosť opierať sa o všeobecné domnienky uplatňujúce sa na určité kategórie dokumentov – Predmet
(nariadenie Európskeho parlamentu a Rady č. 1049/2001, článok 4)
(pozri body 51, 54)
4.
Inštitúcie Európskej únie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana účelu inšpekcií, vyšetrovania a kontroly – Uplatnenie vyšetrovania Európskeho úradu pre boj proti podvodom (OLAF) na dokumenty zo správneho spisu – Všeobecná domnienka porušenia ochrany záujmov dotknutých v takom vyšetrovaní uverejnením uvedených dokumentov
(nariadenia Európskeho parlamentu a Rady č. 1049/2001 a č. 883/2013)
(pozri body 55 – 57)
5.
Európska únia – Inštitúcie – Právo verejnosti na prístup k dokumentom – Nariadenie č. 1049/2001 – Výnimky z práva na prístup k dokumentom – Ochrana účelu inšpekcií, vyšetrovania a kontroly – Rozsah – Uplatnenie po skončení týchto činností – Podmienky
(nariadenie Európskeho parlamentu a Rady č. 1049/2001, článok 4 ods. 2 tretia zarážka)
(pozri body 59 – 63)
Výrok
1.
Rozhodnutie Európskeho úradu pre boj proti podvodom (OLAF) OCM(2019)11506 z 22. mája 2019 sa zrušuje v rozsahu, v akom sa zamieta prístup k záverečnej správe z vyšetrovania OLAF‑u vo veci OF/2015/0034/B4, s vypustením prípadných osobných údajov svedkov, interných poznámok a odkazov na metódy OLAF‑u.
2.
V zostávajúcej časti sa žaloba zamieta.
3.
Komisia je povinná nahradiť trovy konania.
(
1
)	JO C 328 z 30.9.2019.